b"\n_START_ARTICLE_\nJosep Babur\xc3\xa9s i Grabulosa\n_START_SECTION_\nBiografia\n_START_PARAGRAPH_\nAlumne de l'Escola Pia d'Olot, ingress\xc3\xa0 en aquest orde i hi profess\xc3\xa0 el 16 d'agost de 1894. Va ser ordenat sacerdot el 26 de desembre de 1900. Pass\xc3\xa0 tota la seva vida de mestre a l'Escola Pia de Sabadell, excepte quatre anys que resid\xc3\xad a Castellar del Vall\xc3\xa8s._NEWLINE_Adquir\xc3\xad coneixements cient\xc3\xadfics i es dedic\xc3\xa0 principalment a tenir cura de l'observatori meteorol\xc3\xb2gic instal\xc2\xb7lat al col\xc2\xb7legi sabadellenc. No sols recoll\xc3\xad i public\xc3\xa0 les dades meteorol\xc3\xb2giques, sin\xc3\xb3 que va ser consultat per a estudis com el de la construcci\xc3\xb3 de ferrocarril de Sabadell a Terrassa, la ubicaci\xc3\xb3 del sanatori de Torrebonica, per companyies d'assegurances sobre pedregades, pel subministrament d'aigua a la ciutat._NEWLINE_Public\xc3\xa0 algunes de les observacions que van m\xc3\xa9s enll\xc3\xa0 de les dades del temps de cada dia. L'Ajuntament de Sabadell li atorg\xc3\xa0 la Medalla de Plata de la Ciutat el 27 de gener de 1943. Era soci de la Fundaci\xc3\xb3 Bosch i Cardellach. L'Orfe\xc3\xb3 Catal\xc3\xa0 el guardon\xc3\xa0 per l'aportaci\xc3\xb3 de m\xc3\xa9s de cent cinquanta can\xc3\xa7ons populars in\xc3\xa8dites de folklore catal\xc3\xa0."